အမတ်မျိုး ၁၄-ပါး

မင်း၏ မှူးမတ်မျိုးပေါင်း ၁၄-ပါးဟူ၏။ အဘိဓာန်မှယူပြသည်၊ ထိုထက်အများလည်းရှိတန်ရာ၏။ မန္တိနီ- မင်းတိုင်ပင်အမတ်၊ သေနာနီ- စစ်သူကြီး ဗိုလ်မှူးအမတ်၊ အက္ခဒသော-တရားဝန်ကြီးအမတ်၊ ဒေါဝါရိကော- တံခါးမှူးအမတ်၊ အကနိဋ္ဌော- ကိုယ်ရံတော်ဗိုလ်မှူးအမတ်၊ မလ္လကော- လက်ပမ်းသည် လက်ဝှေ့တော်သတ်အမတ်၊ သေဝကော- မင်းခစား အဆောင်တော်မြဲအမတ်၊ ဂေရညိကော- ရွှေတိုက်စိုး ငွေတိုက်တော်မှူး (စံကိုင်ပွဲစားအမတ်၊) အဓိကတော- ကလန်ခေါ် တစ်ရွာတည်းကိုကြီးကဲသောအမတ်၊ ဂေါဂေါ- သံပျင်ခေါ် သို့မဟုတ် မြို့သူကြီးခေါ်ရွာအများကိုကြီးကဲသောအမတ်၊ စရော- သူလျှိုစုံထောက်အမတ်၊ ဒူတော- တမန်တော်အမတ်(သံအမတ်၊) ဂဏကော- ဂဏန်း ဟူးရားတတ်အမတ် စာရင်းစစ်မင်းကြီး၊ လေခကော- စာရေးကြီးအမတ်။ ကဏ္ဍ:မြန်မာနိုင်ငံ၏ သမိုင်း